വസന്തപഞ്ചമി - വിക്കിപീഡിയ

# വസന്തപഞ്ചമി

### വിക്കിപീഡിയ, ഒരു സ്വതന്ത്ര വിജ്ഞാനകോശം.

വസന്തപഞ്ചമി ആഘോഷത്തിനായി സരസ്വതീദേവിയുടെ രുപം കല്‍ക്കത്തയില്‍

ഇതിന് ശ്രീപഞ്ചമി എന്നും പേരുണ്ട്. മാഘമാസത്തിലെ വെളുത്തപക്ഷത്തിലെ അഞ്ചാം നാള്‍ - പഞ്ചമി-- ആണ്‌ ശ്രീ പഞ്ചമിയായും വസന്ത പഞ്ചമിയായും ആഘോഷിക്കുന്നത്‌.വിദ്യാരംഭത്തിന്റെ- - സരസ്വതീ പൂജയുടെ - ദിവസമാണ്‌ വസന്ത പഞ്ചമി.പതംഗങ്ങളുടെ ഉത്സവമായും ഇത്‌ കൊണ്ടാടാറുണ്ട്‌. ശകവര്‍ഷത്തിലെ മാഘമാസത്തോടെയാണ്‌ ശിശിര ഋതുവിന്റെ തുടക്കം . ജനുവരി അവസാനമണ്‌ ഋതു പരിവര്‍ത്തനം. ശിശിരാരംഭത്തിലെ ശുക്ലപക്ഷ പഞ്ചമി നാളാണ്‌ വസന്തപഞ്ചമി എന്നറിയപ്പ്വെടുന്നത്‌. ഇത് ഫെബ്രുവരി ആദ്യ പകുതിയിലാണ് സാധാരണ വരുക.മാര്‍ച്ച്‌അവസാനത്തോടെ മാത്രമേ വസന്ത ഋതു തുടങ്ങുകയുള്ളൂ .

## [തിരുത്തുക] പ്രാധാന്യം

ശ്രീ പഞ്ചമി യെന്ന വസന്ത പഞ്ചമി ഹിന്ദുക്കളുടെ വിദ്യാരംഭദിവസമാണ്‌. ഇന്ത്യയിലെങ്ങും വസന്ത പഞ്ചമിക്ക്‌ കുട്ടികളെ ആദ്യാക്ഷരം തുടങ്ങിക്കുകയും സവിശേഷ സരസ്വതീ പൂജകള്‍ നടത്തുകയും ചെയ്യുന്നു.കേരളം മാത്രമാണ്‌ അപവാദം .ഇവിടെ വിജയദശമി നാളിലാണ്‌ വിദ്യാരംഭം.

പ്രകൃതിയിലെ പുതു മുളകളുടെ കാലമാണ്‌ വസന്തം.ശിശിരത്തില്‍ ഇല പൊഴിയുന്ന മരങ്ങളില്‍ പുതിയ നാമ്പുകളും മുകുളങ്ങളും ഉണ്ടാവുന്നു.മാവുപോലുള്ള മരങ്ങള്‍ ഫലസമൃദ്ധിക്കായി സജ്ജമാവുന്നു.ഇതേ പോലെ വസന്താരംഭത്തില്‍ ബുദ്ധിയില്‍ അറിവിന്റെ പുതു മുകുളങ്ങള്‍ ഉണ്ടാവുന്നു എന്നാണ്‌ വിശ്വാസം.

## [തിരുത്തുക] കേരളത്തില്‍

കേരളത്തില്‍ നവരാത്രിക്കാലത്ത്‌ നടത്തുന്ന സരസ്വതീപൂജയും ആഘോഷങ്ങളും വസന്തപഞ്ചമിനളില്‍ നടക്കുന്നു എന്ന്‌ സാമാന്യമായി പറയാം പുസ്തകങ്ങളും പേനയും തൊഴിലുപകരണങ്ങളും പൂജക്ക്‌ വെക്കുന്നു. സംഗീതജ്ഞന്‍മാര്‍ സംഗീത ഉപകരണങ്ങള്‍ സരസ്വതിയുടെ കാല്‍ക്കല്‍ വെച്ച്‌ പൂജിക്കുന്നു.

## [തിരുത്തുക] പഞ്ചാബില്‍

പഞ്ചാബിലിത്‌ കടുകുപൂത്ത്‌ വയലുകള്‍ മഞ്ഞയാവുന്ന കാലമാണ്‌.അതുകൊണ്ട്‌ പഞ്ചാബികള്‍ ഈ ദിവസം മഞ്ഞ വസ്ത്രമണിയുന്നു. വിഭവ സമൃദ്ധമായ സദ്യയും ഉണ്ടാക്കുന്നു.ഉത്തരേന്ത്യയില്‍ പട്ടം പറത്തല്‍ നടക്കുന്നത്‌ ഈ ദിവസമാണ്‌.

| ഈ ലേഖനം അപൂര്‍ണ്ണമാണ്. ഇതു പൂര്‍ത്തിയാക്കുവാന്‍ സഹകരിക്കുക.

Retrieved from "http://ml.wikipedia.org../../../%E0%B4%B5/%E0%B4%B8/%E0%B4%A8/%E0%B4%B5%E0%B4%B8%E0%B4%A8%E0%B5%8D%E0%B4%A4%E0%B4%AA%E0%B4%9E%E0%B5%8D%E0%B4%9A%E0%B4%AE%E0%B4%BF.html"

സൂചികകള്‍: അപൂര്‍ണ്ണ ലേഖനങ്ങള്‍ | ഉള്ളടക്കം | സാംസ്കാരികം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക